
JUDEȚUL IAȘI
PRIMĂRIA COMUNEI OȚELENI
PRIMAR



PROIECT DE HOTĂRÂRE 
[bookmark: _GoBack]Nr. 5299 din 07.09.2017 
privind aprobarea indicatorilor tehnico-economici ai investiţiei ”Construire podețe în comuna Oțeleni, județul Iași”

Primarul comunei Oţeleni, judeţul Iaşi,
Având în vedere:
· Expunerea de motive nr.5296 din 07.09.2017 a Primarului comunei Oţeleni, judeţul Iaşi, 
· Referatul de specialitate 5297 nr07.09.2017 înaintat de către Compartimentul financiar-contabil,
· Referatul nr.5298 din 07.09.2017înaintat de către Compartimentul secretariat,
· Contractul de lucrări nr. 3756 din 16.06.2017 încheiat între Comuna Oțeleni și S.C. IRONIM S.R.L., 
· Factura nr.100 din 17.08.2017 emisă de către SC Ironim SRL, înregistrată la nr. 4864 din 17.08.2017.
· Centralizatorul situații de plată înaintat de către SC Ironim SRL.
· Procesul-verbal de recepție nr. 4813 din 16.08.2017 încheiat la data de 16.08.2017.
· prevederile art. 36 alin. (2) lit b) coroborate cu alin. (4) lit. d) din Legea 215/2001 privind administraţia publică locală, republicată, cu modificările şi completările ulterioare,
· În temeiul art. 45 alin. (6) şi art 115 alin. 1 lit. b) din Legea 215/2001 privind administraţia publică locală, republicată, cu modificările şi completările ulterioare,

PROPUN:
Art.1.  Aprobarea indicatorilor tehnico-economici ai investiției ”Construire podețe în comuna Oțeleni, județul Iași”
Art.2. Aprobarea valorii totale a investiției, respectiv 168,012,716 cu TVA.
Art.3. Aprobarea finanțării din bugetul local a sumei de 168,012,716.
Art.4. Aprobarea ca hotărârea ce se va da să fie dusă la îndeplinire de către Primarul comunei Oţeleni prin Compartimentul financiar-contabil.
Art.5. Secretarul comunei Oțeleni va comunica un exemplar după hotărâre Primarului comunei Oțeleni, județul Iași, un exemplar Compartimentului financiar-contabil, un exemplar Instituției Prefectului Județului Iași, și o va afișa la sediul instituției.

INIŢIATOR,
PRIMAR INTERIMAR,
GHERĂESCU FELICIAN MIHAI

Nr. 5296 din 07.09.2017

EXPUNERE DE MOTIVE
Având în vedere 
· necesitatea de a realiza de urgență niște lucrări de utilitate publică care constau în modernizarea unor podețe din satele Oțeleni și Hândrești,
· faptul că satele componente ale comunei Oțeleni sunt străbătute de ape curgătoare, de pâraie,  iar o bună parte din drumurile sătești şi comunale traversează cursurile de apă,
· faptul că la ploile abundente din ultimii ani pâraiele au ieșit din matcă și au inundat proprietățile locuitorilor comunei Oțeleni,
· prevederile art. 36 alin. (2) lit b) coroborate cu alin. (4) lit. d) din Legea 215/2001 privind administraţia publică locală, republicată, cu modificările şi completările ulterioare,
Față de cele prezentate, propun spre dezbatere si aprobare Consiliului Local al comunei Oțeleni, județul Iași , proiectul de hotarare in forma prezentată.

PRIMAR INTERIMAR ,
GHERĂESCU FELICIAN MIHAI







PRIMARIA  COMUNEI OȚELENI
COMPARTIMENTUL SERETARIAT
NR.......din......................

REFERAT
la proiectul de hotărâre privind aprobarea indicatorilor economici ai investiției,
”Construire podețe în comuna Oțeleni, județul Iași”

           Având în vedere  proiectul de hotărâre nr............din..................... privind aprobarea indicatorilor economici ai investiției ”Construire podețe în comuna Oțeleni, județul Iași”, inițiat de către Primarul interimar al comunei Oțeleni, județul Iași, fac următoarele observații:
· consider că aprobarea indicatorilor economici ai investiției trebuia realizată înainte de demararea lucrărilor de investiții, pe baza devizului general de lucrări și nu după finalizarea lucrărilor.
· Ar fi necesară şi o documentație tehnică privind identificarea lucrărilor, mai ales având în vedere faptul că podețele fac parte din domeniul public al comunei și fac parte din inventarul domeniului public.
· Pe data de 24 februarie 2017 s-a emis HCL nr. 23 privind aprobarea indiatorilor economici ai investiției ”Modernizare poduri și podețe în comuna Oțeleni, județul Iași” cu finanțare prin PNDL. Nu știu dacă este vorba despre aceleași poduri/podețe, dar dacă obiectul este același, hotărârea nr. 23 din 24.02.2017 trebuie abrgată, dacă nu a intrat în circuitul civil şi dacă nu a produs efecte juridice.
· componența comisiei de recepție la terminarea lucrărilor trebuie să aibă la bază un temei legal sau un act administrativ de constituire, emis de către primarul comunei sau de către consiliul local, care să fie menționat în procesul-verbal de recepție.
Dacă achiziția a fost făcută cu respectarea legii achizițiilor publice așa cum comisia de recepție  a specificat în procesul verbal de recepție la terminarea lucrărilor și nu sunt alte impedimente față de cele evidențiate mai sus, consider că hotărârea ce se va da se încadrează în prevederile legale. 
Consider că după adoptarea hotărârii de aprobare a indicatorilor economici, este necesară actualizarea valorii de inventar a podețelor prevăzute în inventarul domeniului public al comunei Oțeleni, județul Iași.
Pentru secretarul comunei,
Consilier,
Benchea Robert

